
असम गैस क्रैकर परियोजना के लिए फीड गैस मूल्य
584. 	श्री बीरेन्द्र प्रसाद वैश्यः 
	क्या पेट्रोलियम और प्राकृतिक गैस मंत्री यह बताने की कृपा करेंगे किः
(क) 	क्या सरकार उत्तर पूर्व क्षेत्र हेतु लागू गैस के रियायती मूल्य निर्धारण संबंधी नीति 	के अनुसार असम गैस क्रैकर परियोजना को फीड गैस मूल्य में कोई रियायत देने 	पर विचार कर रही है;
(ख) 	यदि हां, तो तत्संबंधी ब्यौरा क्या है; और
(ग) 	यदि नहीं, तो असम गैस क्रैकर परियोजना संयंत्र को प्रौद्योगिक-आर्थिक रूप से 	व्यवहार्य बनाने के लिए किए जाने वाले उपायों का ब्यौरा क्या है?
उत्‍तर
पेट्रोलियम और प्राकृतिक गैस मंत्रालय में राज्‍य मंत्री (श्रीमती पनबाका लक्ष्मी)

(1) से (ग) : बीसीपीएल एक पेट्रो रसायन संयंत्र है और गैर-एपीएम उपभोक्‍ता है अत: पेट्रोलियम और प्राकृतिक गैस मंत्रालय के मौजूदा दिशा-निर्देशों के अनुसार उत्‍तर पूर्व क्षेत्रीय (एनईआर) रियायती मूल्‍य इस संयंत्र हेतु लागू नहीं है। तथापि, असम गैस क्रैकर परियोजना चालू करने के लिए सचिव, रसायन और पेट्रो रसायन विभाग की अध्‍यक्षता में गठित अंतर-मंत्रालयी समिति ने नवंबर, 2013 में जारी अपनी रिपोर्ट में सिफारिश की है कि वर्तमान में वि‍द्युत और उर्वरक क्षेत्रों के लिए लागू एनईआर रियायती मूल्‍य (अर्थात मौजूदा प्राकृतिक गैस मूल्‍य का 60 प्रतिशत) को बीसीपीएल के लिए संयंत्र प्रचालन के 15 वर्षों के लिए लागू किये जाएं। समिति की सिफारिशों को कार्यान्वित करने के लिए इस संयंत्र हेतु मंत्रिमंडल से छूट अपेक्षित होगी। समिति की सिफारिशों के अनुसार रसायन और पेट्रो रसायन विभाग इस संबंध में प्रस्‍ताव प्रस्‍तुत करेगा।

